Pelos nomas

Pelos nomas () – vienas iš Graikijos nomų, Centrinės Makedonijos periferijos dalis. Sostinė – Edesa (18,3 tūkst. gyv.).

Nomas sukurtas 1930 m. padalinant tuometinį didžiulį Salonikų nomą ir pavadintas pagal senovės Makedonijos sostinę Pelą.

Geografija 
Nomo šiaurės vakaruose yra Voro kalnai (), šiaurės rytuose – Paiko kalnai (). Pietinėje dalyje yra plokščia lyguma, kuri labai senai buvo su Egėjo jūra besijungusi įlanka. Jos aukštis virš jūros lygio – 5–10 m.

Pietinėje nomo dalyje yra daug sodų. Sodininkystė anksčiau buvo pagrindinis verslas nome, dabar apie 70% ekonomikos užima pramonė, paslaugos.

Turistus traukia senoviniai miestai Pela ir Edesa.

Ribos 
Su Pelos nomu ribojasi:
 šiaurėje – Buvusi Jugoslavijos Respublika Makedonija
 šiaurės rytuose – Kilkio nomas,
 rytuose – Salonikų nomas,
 pietuose – Imatijos nomas,
 pietvakariuose – Kozanės nomas ir Vegoritidos ežeras,
 vakaruose – Florinos nomas.

Savivaldybės

Buvusios provincijos 
Anksčiau Pelos nomą sudarė šios provincijos:
 Almopijos provincija (centras Aridaia)
 Edesos provincija
 Gianicos provincija

Nuorodos 

Graikijos nomai